Kjell A. Wang

Kjell A. Wang (født 1934, død 9. april 2021) var en norsk lokalpolitiker (Ap) og ordfører i Nes kommune.

Wang var ordfører i Nes kommune i Akershus i åtte år, fra 1. januar 1984 til og med 31. desember 1991.

NSB-ansatt
Kjell A. Wang var opprinnelig jernbanemann. Etter realskolen ble han ansatt i NSB, og startet som bud ved Oslo Ø (Østbanestasjonen) i 1952. Gjennom de neste 30 årene jobbet han en rekke plasser innen NSB-systemet før han ble ansatt ved Årnes stasjon. Stillingen på Årnes hadde han frem til han ble ordfører i 1984. Etter ordførerperioden vendte han ikke tilbake til jobben på Årnes stasjon, men fortsatte i NSB med spesialoppdrag under statsbanenes områdesjef i Lillestrøm.

Politiker 
Før han ble ordfører hadde han vært folkevalgt representant i både kommunestyre og formannskap.

Han overtok ordførerklubba etter Erling Rønoldhaugen, og da han gikk av i 1991 overtok Halvor Western (Senterpartiet) ordførerklubba i to år.

Wang ble hedret av Nes Presseklubb med prisen «Snill nesbu» i 1991.

Etter at han gikk av som ordfører var Wang en periode leder for Nes Eldreråd.

Referanser

Eksterne lenker
 Minneartikkel Kjell Arvid Wang i avisa Raumnes

Ordførere i Nes i Akershus
Ap-ordførere i Akershus